ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2023

# RAPORT DE SPECIALITATE

privind atestarea Inventarului bunurilor care aparțin

domeniului privat al municipiului Câmpulung Moldovenesc

Analizând proiectul de hotărâre privind atestarea Inventarului bunurilor care aparțin domeniului privat al municipiului Câmpulung Moldovenesc, facem următoarele precizări:

Conform prevederilor Codului administrativ (Ordonanța de urgență numărul 57/2019 cu modificările și completările ulterioare) este obligatorie întocmirea și actualizarea Inventarului bunurilor care aparțin domeniului public și privat al municipiului.

În acest sens a fost numită prin dispoziție comisia specială de inventariere a domeniului public și privat al municipiului Câmpulung Moldovenesc.

Inventarul bunurilor care aparțin domeniului privat al municipiului Câmpulung Moldovenesc trebuie să respecte normele, instrucțiunile sau metodologiile în vigoare privind executarea lucrărilor de introducere a cadastrului și a sistemelor informaționale specifice domeniilor de activitate proprii – cadastrele de specialitate.

Inventarul domeniului privat al municipiului Câmpulung Moldovenesc a fost aprobat prin Hotărârea Consiliului Local nr. 94 din 17 septembrie 2020, completată ulterior prin Hotărârea Consiliului Local nr. 121 din 27 noiembrie 2020.

Prin acest proiect se abrogă poziția nr. 42 din Anexa la Hotărârea Consiliului Local nr. 94 din 17 septembrie privind aprobarea Inventarului bunurilor care aparțin domeniului privat al municipiului Câmpulung Moldovenesc, cu completările ulterioare.

Construcția descrisă la această poziție se afla într-o stare avansată de degradare astfel încât a fost necesară demolarea acesteia. La finalizarea lucrărilor a fost întocmit procesul verbal de recepție la terminarea serviciilor nr. 38741/28.12.2021 pentru prestarea serviciilor de elaborare a documentației tehnico-economice și execuția lucrărilor de desființare a imobilului situat în strada N. Bălcescu, din municipiul Câmpulung Moldovenesc.

De asemenea se completează inventarul bunurilor care aparțin domeniului privat al municipiului Câmpulung Moldovenesc cu 19 poziții noi și anume pozițiile 56-74, descrise în anexa proiectului de hotărâre. Anterior, pentru aceste imobile s-a realizat atestarea apartenenței la domeniul privat al municipiului, înscrierea imobilelor în Cartea funciară.

Parte din aceste imobile - terenuri sunt concesionate, drept urmare construcțiile edificate pe acestea sunt proprietatea concesionarului până la încetarea contractelor de concesiune.

Din domeniul privat al municipiului Câmpulung Moldovenesc fac parte și alte bunuri.

Pe măsură ce acestea vor fi măsurate și identificate cadastral se va putea face atestarea apartenentei la domeniul privat a municipiului și înscrierea lor la Biroul de cadastru și publicitate imobiliară.

Ulterior acest inventar va putea fi actualizat.

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| **DIRECȚIA TEHNICĂ ȘI URBANISM****Director executiv adjunct**Istrate Luminița | **Serviciu patrimoniu,**Șef serviciu,Niță Marcela LuminițaNuțescu Elvira |